b'\n_START_ARTICLE_\n216 Kleopatra\n_START_SECTION_\nOdkritje\n_START_PARAGRAPH_\nAsteroid je odkril avstrijski astronom Johann Palisa (1848 \xe2\x80\x93 1925) 10. aprila 1880 v Pulju. Imenuje se po kraljici Kleopatri iz Egipta.\n_START_SECTION_\nLastnosti\n_START_PARAGRAPH_\nAsteroid Kleopatra obkro\xc5\xbei Sonce v 4,67 letih. Njegova tirnica ima izsrednost 0,252, nagnjena pa je za 13,136 \xc2\xb0 proti ekliptiki. Okoli svoje osi se zavrti v  5,385 h, mere asteroida pa so  217 \xc3\x9794 \xc3\x97 81 km ._NEWLINE_Asteroid Kleopatra ima zelo nenavadno obliko, ki jo lahko primerjamo s pasjo kostjo. Njegova dvodelna oblika je bila odkrita s pomo\xc4\x8djo adaptivne optike  na Observatoriju La Silla (\xc4\x8cile)._NEWLINE_S pomo\xc4\x8djo radarskih signalov so astronomi z uprabo Radijskega teleskopa Arecibo uspeli dolo\xc4\x8diti bolj natan\xc4\x8dno obliko asteroida. Nekateri trdijo, da je asteroid sestavljen iz dveh po velikosti podobnih asteoidov, ki se dotikata. Tak\xc5\xa1na dva asteroida ob rahlem trku nista razpadla, ampak sta ostala skupaj.\n_START_SECTION_\nNaravni sateliti\n_START_PARAGRAPH_\nV septembru 2008 je Franck Marchis s sodelavci na Observatoriju Keck objavil, da je s pomo\xc4\x8djo adaptivne optike odkril dva naravna satelita, ki obkro\xc5\xbeata Kleopatro.  Dobila sta za\xc4\x8dasno oznako S/2008 (216) 1 in S/2008 (216) 2.'